בית בצי
בית בצי הוא אתר ארכאולוגי בספר מדבר יהודה, לא הרחק מבית לחם. במקום שרידים מהתקופות החשמונאית, הרומית, הביזנטית והממלוכית. נודע במיוחד בתקופת החשמונאים. ההתבצרות בו הייתה נקודת המפנה בה הממלכה הסלאוקית הפסיקה ללחום בחשמונאים, והכירה בהם באופן לא רשמי.
מיקום.
בית בצי ממוקמת בפאתים של בית סחור (כ-3 קילומטרים מצפון להרודיון) בגובה של 656 מטר מעל פני הים ומכונה כיום "ח'רבת בית בצי".
התקופה החשמונאית.
בתקופת מרד החשמונאים לאחר כישלון המרד ומותו של יהודה המכבי בשנת 160 לפנה"ס, התבצרו אחי יהודה יונתן הוופסי שמעון התרסי בבית בצי. המצביא הסלאוקי בקכידס שחזר ליהודה בשנת 156 לפנה"ס בראש צבא חזק לדכא את המורדים צר על היישוב תקופה ארוכה עם מכונות מצור, אך החשמונאים שהיו למודי ניסיון, הסירו את המצור במתקפת נגד מוצלחת.
בשל כישלונו במצור והכרה בעוצמתם של החשמונאים, שלא בנקל יהיה אפשר להכריעם, בקכידס החליט לעבור לערוץ פרגמטי, והגיע להסכם עם יונתן, שיעניק לו מעמד מדיני כלשהו, בתמורה לשקט בחבל הזה. כך שהשלטון הסלאוקי יתקיים ביהודה, בלא שיהיה צורך לבזבז עליו משאבים צבאיים גדולים וקבועים. בהסכם זה קיבל יונתן רשות להתיישב במכמש כ-10 קילומטרים מצפון לירושלים, ולקבל מעמד מדיני מסוים. ובקכידס עזב את יהודה עם חילותיו, כאשר הוא מותיר בירושלים בחקרא חיל מצב סלאוקי.
התקופה הרומית.
בתקופת מרד בר כוכבא מוצאו של ישוע בן גלגולא מבכיריו של בר כוכבא ומפקד ההרודיון היה מבית בצי.
בארנס אנד נובל
בארנס אנד נובל (באנגלית: Barnes &amp; Noble), היא חברה קמעונאית למכירת ספרים בארצות הברית וקמעונאית של תוכן, מדיה דיגיטלית, ומוצרים חינוכיים, המובילה במדינה.
החברה מפעילה בכל מדינות ארצות הברית חנויות רשת קמעוניות וחנויות ספרים בשטחיהן של אוניברסיטאות ומכללות. כמו כן מפעילה החברה את אתר המכירות BN.com.
החברה נסחרה בבורסה לניירות ערך בניו יורק עד למכירתה בשנת 2019 לקרן הגידור אליוט מנג'מנט.
החברה מדורגת בין 500 החברות הראשונות לפי דירוג החברות של כתב העת פורצ'ן.
בסוף שנת 2009 השיקה החברה את נוק - קורא ספרים אלקטרוני.
Barnes &amp; Noble
מבצע טרף קל
מבצע טרף קל הוא מבצע צבאי בלבנון, שבוצע על ידי לוחמי סיירת גולני. ב-3 באוגוסט 1997 יצא כוח של סיירת גולני, בפיקודו של רס"ן רביב ניר, שהיה מפקד הסיירת, להטמין מטעני חבלה במטרה להרוג מספר בכירים בחזבאללה. על חפ"ק המבצע פיקד מפקד חטיבת גולני, אל"ם ארז גרשטיין. המבצע הביא להריגת שבעה מחבלי חזבאללה.
מהלך המבצע.
לוחמי הסיירת, בפיקוד רביב ניר, הוסקו לקרבת הכפר אל-כפור שבלבנון והטמינו מטעני חבלה בקרבת הבתים בהם התגוררו בכירי חזבאללה. במהלך הנסיגה מהיעד הכוח נתגלה וניר ניהל את הלחימה במהלכה הרגו הלוחמים שני מחבלים. הכוח השלים את משימתו, נסוג מן הכפר וחולץ באמצעות מסוקי חיל האוויר. למחרת נהרגו כתוצאה מפיצוץ המטענים חמישה מחבלים נוספים, ובהם חוסיין זין קוצר, אשר פיקד מטעם חזבאללה על הגזרה המרכזית בדרום לבנון והיה אחראי לירי קטיושות על יישובי גבול צפון ישראל, והשייח תייסיר בדראן, האמון על הגיוס הדתי של חזבאללה בכפר.
הסיירת זכתה לצל"ש אלוף מאת אלוף פיקוד הצפון עמירם לוין. גם מפקד הסיירת, רביב ניר, עוטר בצל"ש אלוף מאת האלוף עמירם לוין, על תקופת פיקודו על הסיירת.
חודש לאחר מכן נערך מבצע "שירת הצפצפה" (שנודע כ"אסון השייטת"), שאמור היה להתרחש במקביל למבצע "טרף קל" אך נדחה בחודש מחשש לפעילות שני צוותים לא אורגניים באותו אזור.
נטייה (בלשנות)
בנימין נבון
בנימין נבון (נולד ב-23 ביולי 1933) הוא דיפלומט ישראלי שכיהן כשגריר ישראל בגרמניה, כדובר משרד החוץ וכמפקח הכללי של משרד החוץ.
ביוגרפיה.
נבון נולד בצ'רנוביץ שבממלכת רומניה. במלחמת העולם השנייה שהה עם משפחתו בגטו. היה חבר בתנועת הנוער של בית"ר. ב-1945 עלה לארץ ישראל, למד בבית הספר הריאלי בחיפה ושירת כקצין בצה"ל. סיים תואר ראשון בכלכלה ובסוציולוגיה ותואר שני במנהל עסקים.
ב-1962 החל את שירותו במשרד החוץ. שימש סגן הקונסול בניו יורק וכנספח כלכלי בשגרירות ישראל באיראן, ב-1974 מונה לדובר משרד החוץ, ב-1976 מונה לציר לענייני הסברה בשגרירות ישראל בוושינגטון, וב-1978 מונה לקונסול כללי בלוס אנג'לס. ב-1986 מונה למפקח הכללי של משרד החוץ. ב-1989 מונה לשגריר ישראל במערב גרמניה ושירת בתפקיד במהלך האיחוד עם גרמניה המזרחית ועד 1993.
שכווי ענק
שכווי ענק או שכווי מערבי (שם מדעי: Tetrao urogallus) הוא מין של שכווי גדול החי ביערות המחט של צפון אירופה ואסיה והוא הגדול במיני השכוויים. משקלו של הפרט הגדול ביותר שנמדד היה 7.2 ק"ג.
השכווי הוא עוף גדול - אורכו הממוצע 74–85 ס"מ, מוטת כנפיו 90–125 ס"מ ומשקלו 4.1 ק"ג בממוצע. נצפו גם פרטים באורך 100 ס"מ ובמשקל של 6.7 ק"ג. הפרט הגדול ביותר בשבי שקל 7.2 ק"ג.
הנקבות קטנות בהרבה מהזכרים, אורכם הממוצע 54–64 ס"מ, משקלם 1.5-2.5 ק"ג ומוטת כנפיהם 70 ס"מ. הם גם הרבה פחות צבעוניות מהם, בעוד שלזכרים זנב גדול ומפואר לצורכי ראווה (ההבדלים בין הזכר לנקבה מכונים דו צורתיות זוויגית). השכווי הענק הזכר הוא שחור עם חזה ירוק ומנופח וכנפיו חומות. נוצות הגבות אדומות, מקורו לבן ומתחתיו צומח "זקן" שחור. הזכר נוהג להציג את זנבו וגופו בפני הנקבה במהלך החיזור המתרחש בזירת חיזור.
השכווי חי ביערות מחט, מדרונות הרים ואזורי שיחים. הוא לא נוטה לעופף לעיתים קרובות ונפוץ רב הזמן על הקרקע שם הוא מחפש עלים של עצי מחט אותם הוא מסוגל לעכל. הוא אוכל גם זרעונים, פירות יער, פטריות, חרקים ועשב.
הטורפים של השכווי הם שועל אדום, עיט זהוב, זאב אפור ודוב חום. באזורים מסוימים הם מאוימים על ידי ציידים, אך יש מדינות בהם הוא מין מוגן כמו בסקוטלנד או גרמניה.
לשכווי כמה תת-מינים החיים באזורים שונים בצפון אירופה ואסיה. קרוב משפחתו הוא שכווי שחור מקור (Tetrao parvirostris) של יערות הטייגה ודרומה עד סין ומונגוליה:
לעיתים השכווים הענקים מזדווגים עם המין שכווי שחור (Tetrao tetrix) ויוצרים בני כלאיים.
תמר זליג
תמרה זליג, היא שחיינית עבר ישראלית, אלופת ישראל (1957, 1960 ו-1961) במשחה ל-200 מטר חזה.
ביוגרפיה.
זליג התאמנה בקבוצת מכבי חיפה.
אלופת ישראל.
באליפות ישראל בשחייה שנערכה באוקטובר 1957 זכתה זליג במדליית זהב במשחה ל-200 מטר חזה בשיא מכבי חדש של 3:26.4 דקות, לפני א. פלד מהפועל גוש ירדן (3:29.6 דקות) וברנר מברית מכבים עתיד (3:38.8 דקות).
באליפות ישראל שנערכה בשנת 1958 זכתה זליג במדליית ארד במשחה ל-200 מטר חזה בתוצאה של 3:25.0 דקות, אחרי חיותה מרצ'ביאק מהפועל תל עמל (3:21.8 דקות) ויהודית לוזיה מהפועל עמק הירדן (3:24.4 דקות).
באליפות ישראל שנערכה ב-1960 זכתה זליג שוב במדליית זהב במשחה ל-200 מטר חזה בתוצאה של 3:21.8 דקות, לפני חנה מרון (3:21.9 דקות) ונעמי נייגר (3:30.7 דקות), שתיהן מברית מכבים עתיד.
באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה זליג במדליית זהב במשחה ל-200 מטר חזה בתוצאה של 3:18.5 דקות, לפני חברתה לקבוצה אורנה בלכמן (3:18.8 דקות) וזכתה בתואר בפעם השלישית.
שכווי מערבי
למידה סינכרונית
למידה סינכרונית, היא צורת למידה שבה ההוראה והלמידה מתרחשות באותו הזמן, זאת בניגוד ללמידה אסינכרונית, בה ההוראה והלמידה אינן מתרחשות באותו זמן. לפי הגדרה זו, שיעור פרונטלי מסורתי מהווה דוגמה ללמידה סינכרונית, בעוד ששיעורי בית מהווים דוגמה ללמידה אסינכרונית. עם זאת, כאשר מתייחסים ללמידה סינכרונית ואסינכרונית, עושים זאת בדרך-כלל בהקשר של למידה מקוונת. בלמידה מקוונת סינכרונית קיימת תקשורת סימולטנית בין המורה לבין התלמידים והתלמידות, ובינם לבין עצמם. בלמידה מקוונת אסינכרונית, התקשורת אינה מתרחשת באותו הזמן.
גישת למידה מקוונת סינכרונית ואסינכרונית.
הלמידה הסינכרונית המקוונת מבוצעת בדרך-כלל באמצעות ובינרים. בוובינר, המרצים מתקשרים עם הסטודנטים דרך פלטפורמות וירטואליות המאפשרות אינטראקציה סינכרונית בעזרת וידאו וקול.כלים אחרים ללמידה סינכרונית כוללים שיחות ועידה, שיחות וידאו, וקבוצות דיון בזמן אמת דרך האינטרנט. במסגרת הלמידה הסינכרונית המקוונת, ישנו שימוש רב בכלים טכנולוגיים כגון מצלמת רשת, מיקרופון ופלטפורמות לתקשורת מקוונת. מורים המלמדים בשיטה זו, יכולים למשל להשתמש במשטח רישום דיגיטלי על מנת להסביר גרפים ובכך לפשט תכנים אקדמיים מורכבים.
בלמידה אסינכרונית מקוונת התלמידים נהנים מנגישות למקורות מידע מקוונים, אולם לא מתבצע דיון בזמן אמת עם המורה והתלמידים האחרים. במקרים רבים, למידה אסינכרונית מבוססת על הרצאות מוקלטות של המרצים. למידה אסינכרונית יכולה להתבסס גם על קריאת חומרים וביצוע מטלות באופן עצמאי. מכיוון שבלמידה אסינכרונית התלמידים לא יכולים לקבל תשובות לשאלות בזמן אמת, חשוב במיוחד לנסח את המטלות היטב.
יתרונות וחסרונות הלמידה המקוונת.